Page:Blythesome bridal.pdf/3



And there will be Alaster Sibbie,
 * Wha in wi' black Bessy did mool,

With snivelling Lilly, and Tibby,
 * The lass that stands aft on the stool.
 * Fy let us, &c.

And Madge that was buckled to Steenie,
 * And coſt him grey breeks to his arse,

Wha after was hangit for stealing
 * Great mercy it happen'd nae warse:

And there will be gleed Geordy Janners,
 * and Kitsh wi' the lily-white leg,

Wha gade to the south for manners,
 * And bang'd up her wame in Monsmeg
 * Fy let us, &c:

And there will be Juden Meclawrie,
 * And blinkin daft Barbara Macleg,

Wi' fea-lugged sharny-fac'd Lawrie,
 * And shangy-mou'd halucket Meg,

And there will be happer-ars'd Nancy,
 * And fairy-fac'd Flowrie by names

Muck Madie, and fat-hippit Grisy,
 * The lașs wi' the gowden wame.
 * Fy let us, &c.

And there will be girn-again Gibby,
 * Wi' his glaiket wife Jenny Bell,